wannaphong/clean_thaiwikipedia huggingface dataset:
# แขนนายพราน
แขนนายพราน  เป็นแขนชนิดก้นหอยย่อยของดาราจักรทางช้างเผือก กว้าง 3,500 ปีแสง (1,100 พาร์เซก) และยาวประมาณ 10,000 ปีแสง (3,100 พาร์เซก)Harold Spencer Jones, T. H. Huxley, Proceedings of the Royal Institution of Great Britain, Royal Institution of Great Britain, v. 38–39 ระบบสุริยะและโลกอยู่ในแขนนายพราน นอกจากนี้ แขนนายพรานยังมีชื่อเรียกเต็มว่า แขนหงส์-นายพราน รวมไปถึง แขนท้องถิ่น, สะพานนายพราน, เดือยท้องถิ่น และเดือยนายพราน

แขนนายพราน ตั้งชื่อตามชื่อกลุ่มดาวนายพราน ซึ่งเป็นหนึ่งในกลุ่มดาวที่โดดเด่นที่สุดในฤดูหนาวทางซีกโลกเหนือ (หรือฤดูร้อนทางซีกโลกใต้) ดาวฤกษ์ที่สว่างที่สุดและเทห์วัตถุที่มีชื่อเสียงที่สุดในกลุ่มดาวนายพราน (ดาวบีเทลจุส ดาวไรเจล ดาวฤกษ์ในเข็มขัดนายพราน เนบิวลานายพราน) อยู่ในแขนนายพราน ดังที่แสดงในแผนที่อินเตอร์แอคทีฟด้านล่าง

แขนท้องถิ่นตั้งอยู่ระหว่างแขนซาจิตทาเรียส-แครินา (เข้าใกล้ศูนย์กลางดาราจักร) และแขนเพอร์ซีอุส (เข้าใกล้เอกภพด้านนอก) แขนเพอร์ซีอุสเป็นหนึ่งในสองแขนหลักของดาราจักรทางช้างเผือก แต่ก่อน "เดือย" ระหว่างแขนเพอร์ซีอุสและแขนซาจิตทาเรียส-แครินา ที่ติดกันเคยคาดกันว่าเป็นโครงสร้างย่อย ปัจจุบันมีการนำเสนอหลักฐานในกลางปี 2556 ว่า เดือยดังกล่าวแท้จริงแล้วอาจเป็นแขนงของแขนเพอร์ซีอุส หรืออาจเป็นแขนอิสระส่วนหนึ่งก็ได้

ในแขนนายพราน ระบบสุริยะและโลกตั้งอยู่ใกล้กับขอบด้านในในฟองท้องถิ่น ราวครึ่งหนึ่งของความยาวแขนนายพราน คือ ราว 8,000 พาร์เซ็ก (26,000 ปีแสง) จากศูนย์กลางดาราจักร

วัตถุท้องฟ้าของเมซีเย
500px|thumb|right|The shape of the Orion Spur

แขนนายพราน  มีจำนวนวัตถุท้องฟ้าของเมซีเย ดังนี้
กระจุกดาวผีเสื้อ (เอ็ม6)
กระจุกดาวทอเลมี (เอ็ม7)
กระจุกดาวเปิด เอ็ม23
กระจุกดาวเปิด เอ็ม25
เนบิวลาดัมบ์เบลล์ (เอ็ม27)
กระจุกดาวเปิด เอ็ม29
กระจุกดาวเปิด เอ็ม34
กระจุกดาวเปิด เอ็ม35
กระจุกดาวเปิด เอ็ม39
ไวน์เน็กกี 4 (เอ็ม40)
กระจุกดาวเปิด เอ็ม41
เนบิวลานายพราน (เอ็ม42)
เนบิวลาของเด ไมย์เรน
กระจุกดาวรังผึ้ง (เอ็ม44)
กระจุกดาวลูกไก่ (เอ็ม45)
กระจุกดาวเปิด เอ็ม46
กระจุกดาวเปิด เอ็ม47
กระจุกดาวเปิด เอ็ม48
กระจุกดาวเปิด เอ็ม50
เนบิวลาวงแหวน (เอ็ม57)
กระจุกดาวเปิด เอ็ม67
เอ็ม73
เนบิวลาดัมบ์เบลล์เล็ก (เอ็ม76)
เนบิวลากระจาย เอ็ม78
กระจุกดาวเปิด เอ็ม93
เนบิวลานกฮูก (เอ็ม97)

แผนที่อินเตอร์แอคทีฟ

ดูเพิ่ม
ฟองท้องถิ่น
ฟองลูป I
รายชื่อวัตถุท้องฟ้าของเมซีเย
รายชื่อดาวฤกษ์ที่อยู่ใกล้ที่สุด
# เชฟโรเลต สปิน
เชฟโรเลต สปิน  เป็นรถยนต์เอนกประสงค์ขนาดเล็กมาก (Mini MPV) ของเชฟโรเลตที่พัฒนาขึ้นในบราซิลโดย GM Brazil และอินโดนีเซีย เริ่มผลิตในปี พ.ศ. 2555 โดยเข้ามาทดแทน Chevrolet Meriva ซึ่งนำมินิแวนขนาดเล็กของโอเปิลมาแปะตรา Chevrolet เท่านั้น Spin มีฐานการประกอบอยู่ 2 แห่งคือในอินโดนีเซีย เนื่องจากอินโดนีเซียเป็นตลาด Minivan ที่ใหญ่ที่สุดในโลก และบราซิล เนื่องจากรถคันนี้ถูกออกแบบโดย GM Brazil สปินสามารถรองรับที่นั่งได้ตั้งแต่ 5 ถึง 7 ที่นั่ง มีเครื่องยนต์ในตลาดบราซิลเป็นเครื่องยนต์ 1.8 ลิตร ส่วนในตลาดอาเซียน จะเป็นเครื่องยนต์ 1.2 ,1.3 และ 1.5 ลิตร ระบบเกียร์เป็นเกียร์ธรรมดา 5 สปีด และเกียร์อัตโนมัติ 6 สปีดจาก Chevrolet Cruze และ Chevrolet Sonic

ในประเทศไทย General Motors Thailand ได้นำเข้าสปินมาขายจากประเทศอินโดนีเซียแล้วเมื่อปี พ.ศ. 2556 เป็นรุ่นเครื่องยนต์ 1.5 ลิตร เกียร์อัตโนมัติ 6 สปีด โดยก่อนหน้านี้ในงาน Motor Expo 2012 และ Motor Show 2013 ได้มีการนำมาจัดแสดงแล้ว ต่อมาในปี พ.ศ. 2558 เชฟโรเลต สปิน ได้ยกเลิกการทำตลาดไป เนื่องจาก เชฟโรเลต ประเทศไทยต้องการทำตลาดรถกระบะและรถ SUV พื้นฐานกระบะไปก่อน
# เฟร์นันดู ลุยซ์ โรซา
เฟร์นันดู ลุยซ์ โรซา  หรือ เฟร์นังจิญญู  เกิดเมื่อวันที่ 4 พฤษภาคม พ.ศ. 2528 เป็นนักฟุตบอลชาวบราซิล ปัจจุบันลงเล่นให้กับอัตเลตีกูพารานาเอนเซ เล่นในตำแหน่งกองกลาง โดยเขามีจุดเด่นในการแย่งบอลและการยิงไกล รวมทั้งการสวนกลับ
# พฤษภาคม พ.ศ. 2556
พฤษภาคม พ.ศ. 2556 เป็นเดือนที่ 5 ของปี พ.ศ. 2556 วันแรกของเดือนเป็นวันพุธ วันสุดท้ายของเดือนเป็นวันศุกร์

 สถานีย่อย:เหตุการณ์ปัจจุบัน
# เจ้าสาวสลาตัน
เจ้าสาวสลาตัน เป็นละครโทรทัศน์ไทย บทประพันธ์ของ ละลิตา ฉันทศาสตร์โกศล และ กฤติญา สัมฤทธิ์ประสงค์ เขียนบทโทรทัศน์โดย  เรืองริน สร้างโดย บริษัท กันตนา กรุ๊ป จำกัด (มหาชน)  กำกับการแสดงโดยเอกภพ ตันหยงมาศกุล นำแสดงโดย อรรคพันธ์ นะมาตร์ , อุษามณี ไวทยานนท์ ออกอากาศทางสถานีโทรทัศน์สีกองทัพบกช่อง 7

 นักแสดง 
 บทบาท  นักแสดงออกอากาศช่อง 7HDผลิตโดยกันตนา กำกับการแสดง เอกภพ ตันหยงมาศกุล ชานนท์ เลิศวิริยะ (นนท์)  อรรคพันธ์ นะมาตร์ เขมมิกา / ขวัญตา  อุษามณี ไวทยานนท์ โยธิน   ธนเวทย์ สิริวัฒน์ธนกุล ปรียา  เซฟฟานี่ อาวะนิค แววนิล เลิศวิริยะ  อนิสา นูกราฮา ประชา  แมทธิว ดีน เก่งกาจ  พีรวัศ กุลนันท์วัฒน์ จรรยา  ธัญสินี พรมสุทธิ์ จุมพล  สุเชาว์ พงษ์วิไล มณฑา  สุปรีย์ฎา คำนวณศิลป์ อิงอร  ณหทัย พิจิตรา บัณฑิต  วสุ แสงสิงแก้ว สมคิด  พลรัตน์ รอดรักษา โย่ง  พงษ์อนันต์ หวังสุทธิเดช แป้น  รุ้งลาวัลย์ โทนะหงษา อึ่ง  อาภัสสรา อินทร์ตลาดชุม เม่น  เทวินธวิ์ คุณารัตนวัฒน์ ปิ้ง  ปิยะวัฒน์ รัตนหรูวิจิตร ป้าเยาว์  ปัทมา ปานทอง ลุงชิ้น  อรุณ ภาวิไล อู๋  จำเริญ สมบูรณ์ กุ้ง  บิอังคาร์ คริสติน ทิบเนอร์ บอม  ปรัชญ์ ปรมิณ แบงค์  ปิติพน พรตรีสัตย์ บิ๊ก  โพลาร์ ชยพล อินทรวงศ์

เพลงประกอบละคร
 รวมเพลงประกอบละครเจ้าสาวสลาตัน (Official)
 เพลง ร้ายหรือรัก (เพลงเปิด) - ขับร้องโดย อ๋อม อรรคพันธ์ และ ขวัญ อุษามณี
 เพลง ความจริงที่สุดของหัวใจ (เพลงปิด) - ขับร้องโดย ปิยะรัฐ กัลย์จาฤก
# ซัมเมอร์สแลม (2007)
ซัมเมอร์สแลม (2007)  เป็นรายการเพย์-เพอร์-วิว มวยปล้ำอาชีพของเวิลด์เรสต์ลิงเอ็นเตอร์เทนเมนต์ ที่จัดหลังศึกใหญ่ เดอะเกรทอเมริกันแบช (2007) จัดเมื่อวันที่ 26 สิงหาคม ค.ศ. 2007 ณ สนาม Continental Airlines Arena ในเมือง East Rutherford, New Jersey สหรัฐอเมริกา โดยแสดงนักมวยปล้ำจาก รอว์ ,สแมคดาวน์ และอีซีดับเบิลยู โดยจัดเป็นครั้งที่ 20 ของศึกซัมเมอร์สแลม

ผลการปล้ำ/แมทช์การปล้ำ
#แมทช์การปล้ำกำหนดการปล้ำเวลาDarkLance Cade และ Trevor Murdoch ชนะPaul London และ Brian Kendrickแมทช์การปล้ำแทกทีมไม่ปรากฏ1Kane ชนะ Finlayแมทช์การปล้ำเดี่ยว08:482Umaga (c) ชนะ Carlito และMr. Kennedyแมทช์การปล้ำสามเส้า เพื่อชิงแชมป์WWE Intercontinental Championship07:233Rey Mysterio ชนะ Chavo Guerreroแมทช์การปล้ำเดี่ยว12:054Beth Phoenix ชนะ Michelle McCool, Torrie Wilson, Melina, Mickie James, Jillian Hall, Kelly Kelly, Kristal Marshall, Victoria, Layla, Maria, และ Brooke โดยกำจัด McCoolแมทช์การปล้ำ Interpromotional Divas Battle Royal07:075John Morrison (c) ชนะ CM Punkแมทช์การปล้ำเดี่ยว เพื่อชิงแชมป์ECW Championship07:046Triple H ชนะ King Booker (พร้อมด้วย Queen Sharmell)แมทช์การปล้ำเดี่ยว 07:567Batista ชนะ The Great Khali (c) (พร้อมด้วย Ranjin Singh) โดย ฟาล์วแมทช์การปล้ำเดี่ยว เพื่อชิงแชมป์World Heavyweight Championship06:518John Cena (c) ชนะ Randy Ortonแมทช์การปล้ำเดี่ยว เพื่อชิงแชมป์WWE Championship13:42

Divas battle royal entrances and eliminations
 Announced Diva Brand Order Eliminated by1MariaRawHall2Beth PhoenixRaw–Winner3MelinaRawMcCool & Wilson4Jillian HallRawWilson5Mickie JamesRawMelina6Torrie WilsonSmackDownPhoenix7VictoriaSmackDownMarshall8Kristal MarshallSmackDownMcCool9Michelle McCoolSmackDownPhoenix10LaylaECWMelina11Kelly KellyECWPhoenix & Hall12BrookeECWPhoenix

ดูเพิ่ม
ซัมเมอร์สแลม
รายชื่อรายการเพย์-เพอร์-วิวของดับเบิลยูดับเบิลยูอี
# ซิตี้แอร์เวย์
ซิตี้แอร์เวย์  เป็นสายการบินสัญชาติไทย ที่มีฐานการบินหลักอยู่ที่ท่าอากาศยานดอนเมืองในกรุงเทพมหานคร สายการบินให้บริการเที่ยวบินตามกำหนดการและเที่ยวบินเช่าเหมาลำสู่จุดหมายปลายทาง 7 แห่งในภูมิภาคเอเชียตะวันออก โดยเริ่มดำเนินงานในปี 2554 ซิตี้แอร์เวย์มีพนักงานทั้งหมด 300 คน สายการบินถูกระงับการดำเนินงานเมื่อวันที่ 13 กุมภาพันธ์ 2559 โดยสำนักงานการบินพลเรือนแห่งประเทศไทยเนื่องจากเหตุผลด้านความปลอดภัย

 เส้นทางการบิน แบบประจำ 
เส้นทางการบินในอดีต ของ สายการบินซิตี้แอร์เวย์ (CITY AIRWAYS)
   ประเทศไทย
 กรุงเทพมหานคร - ท่าอากาศยานดอนเมือง ฐานการบินหลัก
 ภูเก็ต - ท่าอากาศยานภูเก็ต

   เขตบริหารพิเศษฮ่องกง
 ฮ่องกง - ท่าอากาศยานนานาชาติฮ่องกง

 เส้นทางการบิน แบบเช่าเหมาลำ 
เส้นทางการบินในอดีต ของ สายการบินซิตี้แอร์เวย์ (CITY AIRWAYS)
   ประเทศไทย
 กรุงเทพมหานคร - ท่าอากาศยานดอนเมือง ฐานการบินหลัก

   สาธารณรัฐประชาชนจีน
 ไท่หยวน - ท่าอากาศยานไท่หยวนอู่ซู่
 เทียนจิน - ท่าอากาศยานนานาชาติเทียนจินปินไห่
 เวินโจว - ท่าอากาศยานเวินโจว

 ฝูงบิน 
thumb|right|โบอิง 737-400 ของซิตี้แอร์เวย์

ก่อนการเลิกดำเนินงาน ซิตี้แอร์เวย์มีเครื่องบินประจำการในฝูงบินดังนี้:

+ฝูงบินของซิตี้แอร์เวย์เครื่องบินประจำการคำสั่งซื้อผู้โดยสารหมายเหตุCEรวมโบอิง 737-4006——15015012132154—162162—168168—170170โบอิง 737-8001——189189รวม7—
# ทีวีไกด์
ทีวีไกด์  เป็นนิตยสารอเมริกันรายสัปดาห์ ที่รวบรวมรายชื่อรายการโทรทัศน์ นอกจากนั้น ยังมีข่าวที่เกี่ยวข้องกับโทรทัศน์ บทสัมภาษณ์ผู้มีชื่อเสียง ข่าวซุบซิบ การวิจารณ์ภาพยนตร์ และปริศนาอักษรไขว้ ในบางฉบับมีดูดวงด้วย
# จีนแผ่นดินใหญ่
จีนแผ่นดินใหญ่  เป็นคำศัพท์ทางภูมิรัฐศาสตร์ที่ใช้เรียกดินแดนที่อยู่ภายใต้การปกครองโดยตรงของรัฐบาลพรรคคอมมิวนิสต์แห่งสาธารณรัฐประชาชนจีนภายหลังสงครามกลางเมืองจีน คำดังกล่าวได้หมายความรวมถึงเกาะต่าง ๆ เช่น เกาะไหหลำ เกาะชงหมิง เกาะโจวชาน แม้เกาะเหล่านั้นจะอยู่นอกชายฝั่งแผ่นดินใหญ่ก็ตาม โดยทั่วไปแล้ว ดินแดนที่ไม่นับรวมอยู่ในจีนแผ่นดินใหญ่ได้แก่

 เขตบริหารพิเศษแห่งสาธารณรัฐประชาชนจีน ซึ่งถือว่าเป็นเขตการปกครองหนึ่งของสาธารณรัฐประชาชนจีน แต่มีระบบรัฐบาล ศาล และระบบทุนนิยม ที่แตกต่างจากแผ่นดินใหญ่:
 ฮ่องกง ดินแดนกึ่งภาวะพึ่งพิงภายใต้สาธารณรัฐประชาชนจีน ในอดีตเคยเป็นอาณานิคมของบริเตน
 มาเก๊า ดินแดนกึ่งภาวะพึ่งพิงภายใต้สาธารณรัฐประชาชนจีน ในอดีตเคยเป็นอาณานิคมของโปรตุเกส
 ดินแดนที่อยู่ภายใต้การปกครองของสาธารณรัฐจีน (ไต้หวัน) รวมถึงเกาะไต้หวันและเผิงหูในช่องแคบไต้หวัน หมู่เกาะจินเหมิน หมาจู่ และอูชิวนอกชายฝั่งฝูเจี้ยน

คำศัพท์นี้มีการใช้อย่างแพร่หลายในดินแดนข้างต้น และถึงในนานาชาติ รวมถึงชุมชนจีนโพ้นทะเล
# พนักงานต้อนรับบนเครื่องบิน
พนักงานต้อนรับบนเครื่องบิน  ถ้าเป็นภาษาปาก ผู้ชายอาจเรียกว่า สจ๊วต หรือ แอร์โฮสต์  ส่วนผู้หญิงอาจเรียกว่า สจ๊วตเดส, แอร์โฮสเตส หรือ นางฟ้า คือ ผู้พิทักษ์ความปลอดภัย และอำนวยความสะดวกสบายแก่ผู้โดยสารบนอากาศยาน โดยมีหน้าที่ต่าง ๆ เช่น คอยดูแลช่วยเหลือผู้โดยสารในกรณีฉุกเฉิน รับผิดชอบตรวจเช็คอุปกรณ์ประจำเครื่องตามจุดต่าง ๆ เช่น ถังออกซิเจน เครื่องดับเพลิง ไฟฉาย หน้ากากออกซิเจน และเสื้อชูชีพ สำหรับสาธิตให้ผู้โดยสาร ฯลฯ ให้ครบถ้วนถูกต้องตามรายการ และอยู่ในสภาพใช้การได้ 

นอกจากนี้ยังมีหน้าที่ในการให้บริการแก่ผู้โดยสาร เช่น การเตรียมอาหาร การเสิร์ฟอาหารและเครื่องดื่ม การให้การรักษาพยาบาลแก่ผู้โดยสารที่เจ็บป่วย การจัดหาที่นั่งให้กับผู้โดยสาร ตรวจดูให้ผู้โดยสารรัดเข็มขัดก่อนเครื่องบินขึ้นหรือลง แจกสิ่งพิมพ์ให้ผู้โดยสารอ่าน และดูแลรักษาความสะอาดเรียบร้อย ในห้องผู้โดยสาร และห้องน้ำ เป็นอาทิ
# อบเชยญวน
อบเชยญวน  เป็นไม้ไม่ผลัดใบ และเป็นพืชท้องถิ่นในคาบสมุทรอินโดจีน มีความใกล้เคียงกับอบเชยจีนมากกว่าอบเชยลังกา มีน้ำมันหอมระเหย 1-5% และมี  cinnamaldehyde 25% ในน้ำมันหอมระเหยซึ่งมากกว่าชนิดอื่นๆ จึงมีราคาสูงกว่าอบเชยจีนและอบเชยลังกา
แหล่งข้อมูลอื่น
Vietnamese cinnamon (Cinnamomum loureirii Nees.) page from Gernot Katzer's Spice Pages
# อบเชยญี่ปุ่น
อบเชยญี่ปุ่น  เป็นไม้ไม่ผลัดใบที่พบใน ญี่ปุ่น คาบสมุทรเกาหลี ไต้หวัน และจีนตะวันออก ในจีนถือเป็นพืชอนุรักษ์
# อบเชยจีน
อบเชยจีน  เป็นไม้ไม่ผลัดใบพบทางตอนใต้ของจีน และกระจายพันธุ์ในเอเชียใต้และเอเชียตะวันออก เป็นพืชชนิดหนึ่งที่นำเปลือกไปทำเครื่องเทศที่เรียกอบเชย ตาอ่อนใช้เป็นเครื่องเทศได้เช่นกัน โดยพบในอินเดียและในจักรวรรดิโรมัน  เปลือกไม้สีเทา ใบอ่อนเป็นสีแดง ในตำรายาจีน ก้านอ่อนใช้เป็นยาเรียกกุ้ยจือ (ภาษาจีนกลาง) หรือกุยกี (ภาษาจีนแต้จิ๋ว) ใช้ขับเหงื่อ แก้หวัด ใช้ทำยาขับเหงื่อ กระตุ้นการไหลเวียนเลือดและแก้ปวดศุภนิมิต ทีฆชุณหเสถียร. ยาจีนปรับสมดุลเลือด. กทม. ซีเอ็ดยูเคชัน. 2554 เปลือกเรียกโร่วกุ้ย (จีนกลาง)หรือเหน็กกุ่ย (จีนแต้จิ๋ว) ใช้เป็นยากระตุ้นกระเพาะอาหาร บำรุงไตภาสกิจ วัณณาวิบูล. รู้เลือกรู้ใช้ 100 ยาจีน. กทม. ทองเกษม. 2555
thumb|น้ำมันหอมระเหยจากอบเชยจีน(Cinnamomum cassia)
# อบเชยมะละบาร์
อบเชยมะละบาร์  เป็นไม้ไม่ผลัดใบชนิดหนึ่งในสกุลอบเชย เปลือกมีน้ำมันหอมระเหย ใช้ทำเครื่องเทศ 

แหล่งข้อมูลอื่น
Cinnamon species page from multilingual multiscript plant name database
# พระพุทธไสยาสน์ (วัดสะตือ)
พระพุทธไสยาสน์ในวัดสะตือ หรือชาวบ้านเรีกกันว่า หลวงพ่อโต ประดิษฐาน ณ วัดสะตือ อำเภอท่าเรือ จังหวัดพระนครศรีอยุธยา สร้างขึ้นในปี พ.ศ. 2413 องค์พระมีขนาดยาว 52 เมตร กว้าง 9 เมตร และสูง 16 เมตรพระพุทธไสยาสน์ (พระนอน) ที่มีขนาดใหญ่ . วัดสะตือ

 ประวัติ 
พระพุทธไสยาสน์ได้สร้างขึ้นในปี พ.ศ. 2413 โดย สมเด็จพระพุฒาจารย์ (โต พฺรหฺมรํสี) ได้มาทำการก่อสร้างพระพุทธรูป ณ หมู่บ้านแห่งหนึ่ง (ในปัจจุบันคือวัดสะตือ) โดยสถานที่ก่อสร้างองพระประดิษฐานอยู่กลางแจ้ง ณ ริมคูวัดสะตือ ซึ่งอยู่ริมแม่น้ำป่าสัก
 การบูรณะซ่อมแซม 
หลังจากสร้างพระพุทธไสยาสน์เป็นต้นมา ตัวพระพุทธรูปได้มีการทรุดโทรมในแต่ละปีผ่านมา จึงมีการบูรณะซ่อมแซมทั้งหมด 4 ครั้ง ดังนี้
 ครั้งที่ 1 
การบูรณะซ่อมแซมพระพุทธไสยาสน์ครั้งแรกเกิดขึ้นนปีจอ พ.ศ. 2465 ตามคำกล่วของ พระอุปัชฌาย์บัตร จนฺทโชติ อดีตเจ้าอาวาสวัดสะตือ ว่า สมเด็จพระพุฒาจารย์ (โต พฺรหฺมรํสี) ได้จ้างนายเรือง ไวยฉาย, นางบาง ไวยฉาย และนายเปล่ง แหวนเพชร์ และชาวบ้านผู้มีจิตศรัทรา ได้จัดหาปูนและบูรณะ โดยทำการบูรณปฏิสังขรณ์อยู่ 4 ปี จึงแล้วเสร็จ ในปีฉลู พ.ศ. 2468 เนื่องจากการบุรณะได้ผู้มีจิตศรัทราบริจาคเงิน ท่านจึงได้จัดมีการประชุมนมัสการและปิดทองพระนอน จนเป็นงานเทศกาลประจำปีต่อมาจนถึงปัจจุบัน

การบูรณะครั้งที่ ๒ เกิดขึ้นเมื่อ จอมพล ป. พิบูลสงคราม นายกรัฐมนตรี และท่านผู้หญิงละเอียด พิบูลสงคราม กับคณะ เดินทางมาปิดทองพระนอนวัดสะตือ เมื่อวันเสาร์ ขึ้น ๑๕ ค่ำ เดือน ๑๒ ปีวอก พ.ศ. ๒๔๙๙ ตรงกับวันที่ ๑๗ พฤศจิกายน  ๒๔๙๙ เวลานั้นพระนอนอยู่ในสภาพทรุดโทรมมาก ท่านนายกรัฐมนตรี มีจิตใจประกอบด้วยความศรัทธาอันแรงกล้า ได้จัดการปฏิสังขรณ์พระนอนใหม่ ทั้งองค์ โดยบัญชาการให้กรมโยธาเทศบาลอำนวยการปฏิสังขรณ์ในครั้งนี้ ปฏิสังขรณ์อยู่ ๓ เดือนจึงแล้วเสร็จ การปฏิสังขรณ์ครั้งนี้ขนาดขององค์พระได้ลดไปจากขนาดเดิมไปมาก พระเกศของเก่าชำรุดและปัจจุบันนำมาเก็บรักษาไว้ในวิหารหน้าองค์หลวงพ่อโต    

การบูรณะครั้งที่ ๓ เมื่อ ปี พ.ศ. ๒๕๓๑ โดย พระครูพุทธไสยาภิบาล (หมึก อินฺทสโร) น.ธ. เอก เจ้าอาวาส ร่วมกับชาวบ้านบูรณะ ในระยะเวลาประมาณ  ๓ เดือน  ๒๕ วัน  จึงแล้วเสร็จ  จากคำบอกเล่าของพระครูพุทธไสยาภิบาลเมื่อเดิมเคยเห็นเสาศาลาครอบองค์พระนอนที่หลวงพ่อโตสร้างไว้  ยังปรากฏให้เห็นอยู่  ๒-๓ ต้น  เมื่อคราวบูรณะปฏิสังขรณ์เมื่อปี  พ.ศ. ๒๔๙๙  โดยท่านจอมพล ป.  พิพูลสงคราม พวกช่างกรมโยธาเทศบาลเห็นเสาตั้งอยู่ไม่ใช้ประโยชน์อะไร  จึงพากันรื้อถอนทุบทิ้งเสีย  ส่วนเตาเผาอิฐของหลวงพ่อโต อยู่ใต้ต้นมะขามใหญ่ท่านได้สั่งให้รื้อทิ้ง เมื่อปี  พ.ศ.  ๒๕๐๓ - ๒๕๐๔

การบูรณะครั้งที่ ๔ เมื่อ ปี พ.ศ. ๒๕๔๐ โดยพระอธิการทองคำ คัมภีร์ปัญโญ (ทองคำ อินทโชติ) น.ธ. เอก อดีตเจ้าอาวาส ไดร่วมกับชาวบ้านทำการบูรณและทาสีน้ำองค์พระ

การบูรณะครั้งที่  ๕  เมื่อปี พ.ศ. ๒๕๔๖  โดยพระมหาจำรัส  คุตตสีโล อดีตเจ้าอาวาส  ร่วมกับชาวบ้านทำการบูรณะและพ่นองค์หลวงต่อโตเป็นสีทอง  และได้เปลี่ยนเม็ดพระสกจากแก้วใส เป็นนิลอัดก้อน  ใช้งบในการบูรณะ  ๒,๘๔๕,๐๐๐ บาทโดย หจก.ประเสริฐอรชร

การบูรณะครั้งที่  ๖  ปี พ.ศ.  ๒๕๕๓ พระครูปริยัตยาธิคุณเจ้าอาวาสวัดสะตือองค์ปัจจุบัน ร่วมกับนายณรงค์  อ่อนสอาด รองผู้ว่าราชการจังหวัดพระนครศรีอยุธยา และผู้อำนวยการศิลปากรที่ ๓ จังหวัดพระนครศรีอยุธยา กำลังดำเนินการประชุมและวางแผนชี้แจงแนวทางการบูรณะเพื่อซ่อมแซมรอยร้าวครั้งใหญ่ โดยลอกสี และจะทำการกระเทาะปูนเก่าที่หมดคุณภาพออกโดยฉาบปูนตำแบบโบราณ
# ปลาค้อถ้ำพระไทรงาม
ปลาค้อถ้ำ (ชื่ออังกฤษ : Smart's Blind Cave Loach ชื่อวิทยาศาสตร์ : Schistura Deansmarti Vidthayanon & Kottelat 2003)

 ลักษณะ 
ลักษณะคล้ายปลาค้อทั่วไป แต่ลำตัวสีชมพูซีดและโปร่งแสงสามารถเห็นอวัยวะภายในได้เล็กน้อย มีปากเล็ก บริเวณปากบนและปากล่างจะมีหนวดอย่างละ 2 เส้น โดยหนวดตรงปากบนจะยาวกว่าหนวดตรงปากล่าง ตาเล็กมากและจมอยู่ภายในหัวซึ่งเป็นการปรับสภาพในสภาพที่มีแสงน้อยเพราะอยู่ในถ้ำ ครีบอกบางมากจนสามารถมองทะลุครีบอกได้ อาศัยอยู่ตามซอกหินโดยคอยจับแพลงก์ตอนหรือปรสิตที่อยู่ในถ้ำกิน

 ขนาด 
โดยทั่วไปปลาชนิดนี้จะโตเต็มที่ได้ประมาณ 12-15 เซนติเมตร

 การกระจายพันธุ์ 
ขณะนี้พบได้เฉพาะในถ้ำพระไทรงาม อำเภอเนินมะปราง จังหวัดพิษณุโลก โดยยังไม่มีรายงามพบในสถานที่อื่น

 ถิ่นอาศัย 
อาศัยอยู่เฉพาะในถ้ำ
# อะโดบี ฟรีแฮนด์
อะโดบี ฟรีแฮนด์  เดิมชื่อ แมโครมีเดีย ฟรีแฮนด์  เป็นโปรแกรมประยุกต์สำหรับสร้างภาพกราฟิกส์เวกเตอร์แบบสองมิติ ซึ่งเน้นเป็นหลักในการประกอบอาชีพ ,เผยแพร่เดสก์ทอป และสร้างเนื้อหาบนเว็บ

การพัฒนาได้ถูกยกเลิกไป แต่ยังคงขายในรุ่นสำหรับไมโครซอฟท์ วินโดวส์ และแมคโอเอสเท็น มีให้บริการในภาษาอังกฤษ, เยอรมัน, จีน (แบบดั้งเดิมและแบบง่าย), ฝรั่งเศส, อิตาลี, ภาษาญี่ปุ่น, สเปน และสวีเดน
# จอห์น เคล
จอห์น เดวีส์ เคล (John Davies Cale) เกิดวันที่ 9 มีนาคม ค.ศ. 1942 เป็นนักดนตรี นักประพันธ์เพลง โปรดิวเซอร์เพลง ชาวเวลส์ เป็นหนึ่งในผู้ก่อตั้งวงแนวเอกซ์เพอริเมนทอลร็อก ที่ชื่อ เดอะเวลเวตอันเดอร์กราวด์

ผลงานของเขาเป็นที่รู้จักกับงานดนตรีร็อก เคลยังทำงานในหลากหลายแนวเพลง ตั้งแต่ออกจากวง เดอะเวลเวตอันเดอร์กราวด์ ในปี ค.ศ. 1968 เขาออกผลงานอัลบั้มราว 30 ชุด ผลงานเดี่ยวที่เป็นที่รู้จักเช่น Paris 1919 และนำเพลงของเลโอนาร์ด โคเฮน เพลง "Hallelujah" มาทำใหม่ ในกลางคริสต์ทศวรรษ 1970 เขามีงานอัลบั้มไตรโลจี ที่ชื่อ Fear, Slow Dazzle, และ Helen of Troy

เคลทำงานเป็นโปรดิวเซอร์และร่วมงานกับ ลู รีด, ลา มอนเต ยัง, จอห์น เคจ, เทอร์รี ไรลีย์, เฮกเตอร์ ซาซู, เครน, นิก เดรก, ไมก์ เฮรอน, เควิน อาเยอส์, ไบรอัน อีโน, แพตตี สมิท, เดอะสตูกส์, เดอะโมเดิร์นเลิฟเวอส์, อาร์ต เบิร์กแมนน์, แมนิกสตรีตพรีชเชอส์, มาร์ก อัลมอนด์, เอเลเนต์ออฟไครม์, สควีซ, แฮปปีมันเดส์, แอลซีดีซาวด์ซิสเตม, เดอะรีเพลสเมนส์ และซูซีแอนด์เดอะแบนชีส์

เคลมีชื่ออยู่ในหอเกียรติยศร็อกแอนด์โร ในปี 1996 ในฐานะสมาชิกวง เดอะเวลเวตอันเดอร์กราวด์
# วิรัช ชาญพานิชย์
นายวิรัช ชาญพานิชย์ หรือที่รู้จักกันดีในชื่อ บิ๊กก๊อง หรือ บิ๊กกร๊อง  (เกิด 2 มกราคม พ.ศ. 2493วิรัช ชาญพานิชย์) อดีตประธานฝ่ายเทคนิค อดีตผู้จัดการฟุตบอลทีมชาติไทย  อดีตอุปนายกสมาคมฟุตบอลแห่งประเทศไทย เคยประกาศตัวลงสมัครรับเลือกตั้งเป็นนายกสมาคมฟุตบอลแห่งประเทศไทย แข่งกับนายวรวีร์ มะกูดี ในปี พ.ศ. 2553 และ พ.ศ. 2556

เกิดที่อำเภอม่วงสามสิบ จังหวัดอุบลราชธานี จบชั้นมัธยมปลายจากโรงเรียนสวนกุหลาบวิทยาลัย จบวิศวกรรมศาสตร์จาก สถาบันเทคโนโลยีมาปัว ประเทศฟิลิปปินส์ http://www.facebook.com/virach.chanpanich/about จากนั้นทำงานรับเหมาก่อสร้างงานระบบวิศวกรรม โดยเปิดบริษัทชื่อ บริษัท โปรเซสเอ็นจิเนียริ่ง ซัพพลาย จำกัด (PESCO)  ดำรงตำแหน่งประธานบริษัท  นายวิรัชเริ่มเข้ามามีส่วนร่วมในการบริหารฟุตบอลทีมชาติไทย ตั้งแต่ปี พ.ศ. 2535   โดยมีความสนิทสนมกับ "บิ๊กหอย" นายธวัชชัย สัจจกุล  ซึ่งเป็นรุ่นพี่ที่โรงเรียนสวนกุหลาบวิทยาลัย และที่สถาบันเทคโนโลยีมาปัว

ช่วงที่บริหารฟุตบอลทีมชาติไทย มีผลงานทำให้อันดับโลกฟีฟ่าของไทย ขึ้นจากอันดับต่ำกว่า 100 ขึ้นสูงสุดที่อันดับ 41 Virach Chanpanich และชนะเลิศฟุตบอลซีเกมส์ 5 ครั้ง 

ในปี พ.ศ. 2554 นายวิรัช ลงสมัครรับเลือกตั้งเป็นนายกสมาคมฟุตบอลแห่งประเทศไทย โดยได้รับการสนับสนุนจากกลุ่มสโมสรฟุตบอลชลบุรี เจริญ!"ยี"ยึดสมาคมฯ ปัดทำแข้งไทยตกต่ำ ASTVผู้จัดการรายวัน, 17 มิถุนายน 2554 ในปี พ.ศ. 2556 นายวิรัชได้ประกาศตัวลงสมัครอีกครั้ง โดยได้รับการสนับสนุนจากกลุ่มสโมสรฟุตบอลชลบุรี กลุ่มสโมสรฟุตบอลบุรีรัมย์ ยูไนเต็ด ศึกชิงนายกบอล  ไทยโพสต์, 13 มกราคม พ.ศ. 2556 และกลุ่มของนายวิจิตร เกตุแก้ว "บิ๊กกร๊อง"แถลงนโยบายเน้นมืออาชีพ+โปร่งใส"วีเจ"ร่วมแถลง-ย้ำ"บังยี"ต้องเลือกตั้งภายใน17ก.ค. มติชน, 23 พฤษภาคม พ.ศ. 2556 ทั้งนี้ได้แถลงนโยบายว่าจะพัฒนาฟุตบอลทีมชาติไทยให้สามารถผ่านเข้าฟุตบอลโลกรอบสุดท้าย "บิ๊กกร๊อง"ชู"บิ๊กป๋อม"นั่งเลขาฯลั่นไปบอลโลกชาตินี้-ค้าน"บังยี"ใช้ธรรมนูญใหม่เลือกตั้ง มติชน, 30 เมษายน พ.ศ. 2556 มีการประชาสัมพันธ์ผ่านสื่อโซเชียลเน็ตเวิร์ก เช่น ยูทูบและเฟซบุ๊ก โดยใช้คำขวัญว่า "เราจะไปบอลโลกในชาตินี้"
# ปลาสายรุ้ง
ปลาสายรุ้ง (ชื่ออังกฤษ : Blue-banded Whiptail ชื่อวิทยาศาสตร์ : Pentapodus setosus)

 ลักษณะทั่วไป 
ลำตัวแบนข้าง ปากแหลมและกว้าง มีเกล็ดอยู่บริเวณปลายสุดของหัว มีฟันแหลมซี่เล็กๆ ซึ่งแสดงถึงนิสัยในการกิน พื้นลำตัวมีสีเทาอมเหลือง โดยปัจจุบันนี้ได้มีการฉีดสีต่างๆ เข้าไปในตัวปลาซึ่งทำให้ปลามีสีสันที่สวยงามและขายเป็นปลาสวยงาม ครีบหางเว้าลึก ปลายแพนหางด้านบนเป็นเส้นสีดำ มีจุดสีดำอยู่ที่โคนครีบหาง

 ถิ่นอาศัย 
อยู่ตามหน้าดิน พบได้ในร้านที่มีการขายปลาสวยงาม

 อาหาร 
กินพืชน้ำ สัตว์ขนาดเล็กและซากพืชซากสัตว์

 ขนาด 
เป็นปลาขนาดเล็ก โดยมีขนาด 2-3 เซนติเมตร

 ประโยชน์ 
นิยมเลี้ยงเป็นปลาสวยงาม
# เซือง ทู เฮือง
เซือง ทู เฮือง  เกิดเมื่อ พ.ศ. 2490 ที่จังหวัดท้ายบิ่ญ มารดาเป็นครู บิดาเป็นทหาร เฮืองสมัครเป็นสมาชิกกลุ่มยุวชนของพรรคคอมมิวนิสต์ เมื่อ พ.ศ. 2510 ขณะเป็นนักศึกษาที่วิทยาลัยศิลปะและได้เข้าร่วมรบในสงครามเวียดนาม โดยเป็นฝ่ายจัดการแสดงเพื่อความบันเทิงแก่ทหารเวียดนามเหนือ และการลำเลียงอาวุธไปตามเส้นทางโฮจิมินห์ เฮืองแต่งงานเมื่อ พ.ศ. 2511 ระหว่างที่ยังร่วมรบในสงคราม หลังสงคราม เฮืองทำงานเป็นนักเขียนบทภาพยนตร์ให้กับโรงถ่ายภาพยนตร์ที่ผลิตภาพยนตร์เกี่ยวกับชัยชนะในสงครามเวียดนาม ต่อมา ใน พ.ศ. 2525 บทละครแนวเสียดสีของเฮือง ไม่ผ่านการตรวจสอบจากรัฐบาล ทำให้เฮืองเริ่มมีบทบาทในการเรียกร้องเสรีภาพในการแสดงความคิดเห็น

เรื่องสั้นเรื่องแรกของเฮืองคือ “แผ่นดินของหญ้า” ได้รับการตีพิมพ์ใน พ.ศ. 2525 ต่อมา เฮืองได้เขียนนวนิยายซึ่งได้รับความนิยมจากผู้อ่านมากคือ “เรื่องราวของความรักก่อนรุ่งสาง” “การเดินทางของวัยเด็ก” จนถึงเรื่องที่สามคือ “สวรรค์ของคนตาบอด” ที่ตีพิมพ์ใน พ.ศ. 2531 นิยายเรื่องนี้ของเฮืองถูกสั่งห้ามเผยแพร่ และทำให้เฮืองถูกขับออกจากพรรคคอมมิวนิสต์เวียดนามใน พ.ศ. 2533 และถูกจำคุกใน พ.ศ. 2534 ด้วยข้อหาพยายามนำต้นฉบับนวนิยายของตนเองออกนอกประเทศ แต่เมื่อถูกกดดันจากนานาชาติจึงได้รับการปล่อยตัว 

หลังจากนั้น เฮืองใช้ชีวิตอยู่ในฮานอย แต่ยังมีเจ้าหน้าที่ของรัฐบาลควบคุมอย่างใกล้ชิด ผลงานของเฮืองไม่ได้รับอนุญาตให้ตีพิมพ์ในเวียดนาม แต่ได้ตีพิมพ์ในฝรั่งเศสและสหรัฐ และได้แปลเป็นภาษาต่างประเทศ เช่นเรื่อง “ความทรงจำฤดูใบไม้ผลิ” “ว่างเปล่า” เฮืองย้ายไปอยู่ที่ปารีส ประเทศฝรั่งเศสตั้งแต่ พ.ศ. 2549
# เดอะเวลเวตอันเดอร์กราวด์
เดอะเวลเวตอันเดอร์กราวด์  เป็นวงดนตรีร็อคสัญชาติอเมริกัน ก่อตั้งวงในนิวยอร์กซิตี มีผลงานระหว่างปี ค.ศ. 1964 ถึง 1973   ในช่วงแรกพวกเขาประสบความสำเร็จในระดับหนึ่ง ,  ต่อมาพวกเขาได้รับการยอมรับว่าเป็นหนึ่งในวงดนตรีที่มีความสำคัญและมีอิทธิพลต่อยุคสมัยอีกด้วย พวกเขามีผู้จัดการวงในระยะชั่วครู่อย่าง แอนดี วอร์ฮอล ได้ให้บ้านของเขา The Sliver Factory เป็นสตูดิโอของวง และ Exploding Plastic Inevitable ซึ่งเป็นสถานที่จัดการแสดงคอนเสริ์ตของวอร์ฮอล ในระหว่าง ค.ศ. 1966 ถึง ค.ศ. 1967 และมักจะมีทัศนคติติดลบมาจู่โจมเพลงของพวกเขาอยู่สม่ำเสมอ อย่างไรก็ตามแนวเพลงพวกเขาก็ได้รับพัฒนาแนวเพลงเป็น พังก์ร็อก และ อัลเทอร์เนทีฟ ในปัจจุบัน Richie Unterberger, [ "The Velvet Underground"], Allmusic, accessed April 29, 2007.  

อัลบั้มเปิดตัวของพวกเขา The Velvet Underground & Nico (1967) ที่ได้นักร้องชาวเยอรมัน Nico มาร่วมร้องและช่วยเหลือในอัลบั้ม ในปี 2004 นิตรสารโรลลิงสโตนได้จัดอันดับ 100 ศิลปินที่ยอดเยี่ยมตลอดกาล อยู่ที่ลำดับ 19 ใน "100 ศิลปินที่ยอดเยี่ยมตลอดกาล"Julian Casablancas, "The Velvet Underground" (No. 19) , in "The Immortals: The First Fifty" , Rolling Stone, No. 946 (April 15, 2004), accessed April 29, 2007. เดอะเวลเวตอันเดอร์กราวด์ยังถูกเสนอชื่อเข้าชิง หอเกียรติยศร็อกแอนด์โรล ในปี 1996 โดย แพตติ สมิธ
# โง หง็อก โบ่ย
โง หง็อก โบ่ย  นักเขียนชาวเวียดนามเกิดเมื่อ พ.ศ. 2472 ที่จังหวัดฟู้เถาะ เขาเข้าเป็นสมาชิกกลุ่มเยาวชนกู้ชาติเมื่อ พ.ศ. 2489 และเข้าทำงานในหน่วยประชาสัมพันธ์ของพรรคใน พ.ศ. 2492 ต่อมาจึงย้ายมาทำงานเป็นบรรณาธิการหนังสือพิมพ์วันเหงะจนเกษียณอายุ นวนิยายเรื่อง “บ่อน้ำของหมู่บ้าน” ของโบ่ยได้รับรางวัลหลายรางวัล และนวนิยายเรื่อง “ฝันร้าย” ของเขาเป็นนวนิยายที่ให้ภาพของการปฏิรูปที่ดินของเวียดนามเหนือได้ดี
# มา วัน ค้าง
มา วัน ค้าง  เป็นนามปากกาของดิญ จ่อง ดว่าน  เกิดเมื่อ 1 ธันวาคม พ.ศ. 2479 ที่ฮานอย เขาเคยเป็นทหารในสงครามอินโดจีนครั้งที่ 1 และสงครามเวียดนาม ต่อมาเข้าเรียนในวิทยาลัยฝึกหัดครู แล้วเข้ามาเป็นครูสอนในโรงเรียนมัธยมในจังหวัดหล่าวกายทางภาคเหนือของเวียดนาม จนได้เป็นอาจารย์ใหญ่ ต่อมา ใน พ.ศ. 2519 ได้ไปทำงานที่สำนักพิมพ์ลาวด่ง

เนื่องจากเขามีประสบการณ์ในการทำงานกับชนกลุ่มน้อยในฐานะครู เขาจึงเขียนหนังสือที่มีเนื้อหาเกี่ยวกับชนกลุ่มน้อย นวนิยายเรื่อง “ฤดูใบไม้ร่วงในสวน” ได้รางวัลยอดเยี่ยมจากสมาคมนักเขียนเวียดนามและได้รางวัลซีไรต์ด้วย ผลงานที่โดดเด่นของเขาอีกเรื่องคือ “การแต่งงานที่ไม่จดทะเบียน” ตีพิมพ์เมื่อ พ.ศ. 2532 ซึ่งตีแผ่ปัญหาทางการศึกษาของเวียดนาม
 อ้างอิง 
 มนธิรา ราโท. วรรณกรรมเวียดนามหลังปี ค.ศ. 1975. กรุงเทพฯ สำนักพิมพ์แห่งจุฬาลงกรณ์มหาวิทยาลัย. 2553. หน้า 178 - 180
หมวดหมู่:นักเขียนชาวเวียดนาม
หมวดหมู่:นักประพันธ์รางวัลซีไรต์
หมวดหมู่:บุคคลจากฮานอย
# เป้า ซานเหนียง
เป้า ซานเหนียง   เป็นตัวละครสมมติในยุคสามก๊กของจีน ปรากฏในนิยายสมัยราชวงศ์หมิงเรื่องฮฺวากวานสั่วจฺว้าน (花關索傳) รวมถึงปรากฏในงิ้วและละครจีนต่าง ๆ เป้า ซานเหนียงมีบทบาทเป็นนักรบหญิงผู้กล้าหาญและเป็นภรรยาของกวนสกบุตรชายของกวนอู เป้า ซานเหนียงภาคภูมิใจในการฝึกฝนเป็นนักรบของตน และไม่ยอมแต่งงานจนกว่าจะมีผู้ที่เอาชนะตนได้ในการต่อสู้ตัวต่อตัว สุสานในนครกว่างยฺเหวียน มณฑลเสฉวนสร้างขึ้นเพื่ออุทิศแก่เป้า ซานเหนียง 鲍三娘墓 (Bao Sanniang Tomb)

 ในฮฺวากวานสั่วจฺว้าน 
ในนิยายฮฺวากวานสั่วจฺว้าน เป้า ซานเหนียงเป็นบุตรสาวคนที่ 3 ของเป้า ข่าย (鮑凱) หรือเป้า ยฺเหวียนไว่ (鮑員外) หัวหน้ากลุ่มโจรแห่งหมู่บ้านเปาแก๋ (鮑家莊 เป้าเจียจฺวาง) หรือหมู่บ้านตระกูลเป้า เป้า ซานเหนียงมีพี่ชาย 2 คนคือเป้า หลี่ (鮑禮) และเป้า อี้ (鮑義) 

กวนสกพลัดพรากจากกวนอูผู้บิดาตั้งแต่วัยเด็ก จึงได้รับการอุปการะโดยตระกูลสั่ว (索) เมื่ออายุได้ 9 ปีได้ฝึกฝนวิชาการต่อสู้กับฮฺวา เยฺว่ (花岳) จนมีฝีมือที่ดีเยี่ยม ระหว่างที่กวนสกเดินทางตามหาบิดา ได้ชิงเอาสมบัติสามอย่างจากซ่ง จินกาง (宋金剛) สมบัติชิ้นหนึ่งเป็นชุดเกราะซึ่งไม่รู้ว่าจะมอบให้ใครเป็นผู้สวม กวนสกได้ยินจากนายกองจาง ฉินหลง (張擒龍) ว่าเป้า ซานเหนียงสามารถสวมได้และนางก็คู่ควรกับกวนสก กวนสกจึงเดินทางไปหมู่บ้านเปาแก๋เพื่อขอแต่งงานกับเป้า ซานเหนียง กวนสกมาถึงศาลาของหมู่บ้าน เห็นศิลาจารึกสลักว่าหากใครต่อสู้กับชนะเป้า ซานเหนียงได้ เป้า ซานเหนียงจะแต่งงานกับผู้นั้น กวนสกจึงเข้าต่อสู้ตัวต่อตัวกับเป้า ซานเหนียงได้ร้อยกว่าเพลงก็เอาชนะเป้า ซานเหนียงได้ เป้า ซานเหนียงประทับใจในความสามารถในการรบของกวนสกจึงยินดีแต่งงานกับกวนสก หลังจากนั้นกวนสกยังได้แต่งงานกับสองพี่น้องหวาง เถา (王桃) และหวาง เยฺว่ (王悅) นอจากนี้ในงิ้วปักกิ่งเรื่องฮฺว่าไว่ฉียฺเหวียน (化外奇緣) กวนสกยังได้แต่งงานกับฮฺวาหมาน (花鬘) บุตรสาวของเบ้งเฮ็กและจกหยง

 ในวัฒนธรรมประชานิยม 
เป้า ซานเหนียงปรากฏในเกมภาคที่ 11 ในซีรีส์วิดีโอเกมโรแมนซ์ออฟเดอะทรีคิงดัมส์ของโคเอ และยังเปิดตัวในฐานะตัวละครที่เล่นได้คนใหม่ในภาคที่ 7ในซีรีส์ไดนาสตีวอริเออร์ของโคเอ รวมถึงในเกมภาคแยกวอริเออร์โอโรจิ 3